Hlina, Alojz, poslanec NR SR (2014-06-25):
Vážená pani predsedajúca, vážená pani ministerka, vážené kolegyne, kolegovia, dovoľte, aby som poďakoval kolegyni, ktorá naozaj sa pripravila zodpovedne, a to, myslím, by sa tu mohlo stať aj zvykom, ale nestane. Vychádza z tej jednej premisy, že to tak má byť. Ale nemá to tak byť. Ale nevadí. Prosím vás pekne, ja ešte chcem upozorniť na, na jednu vec, čo sa tu začína objavovať. Včera, neviem, či ste si všimli, som si pána Richtera dovolil upozorniť, že či náhodou ho nezaujíma ten triedič obálok na pošte, tak tu začal niečo splietať o tom, že sa bojím ja nejakého súdneho sporu. Mimochodom, súdi sa so mnou pán Burian o 50-tisíc eur, že mu mám zaplatiť, že som sa ho dotkol, že som mu povedal, že je úžerník, ale mňa zaujíma pri tejto príležitosti, ako je možné, pokiaľ ja viem, tak súdnictvo je nezávislé, mňa nikto v tej veci nevyzval, čiže ako pán Richter vie viac ako ja. Tomu nechápem, lebo včera tu naznačoval, že údajne to idem prehrať. Dneska ráno mi tu riaditeľ Rooseveltky povie, že ma majú zavrieť. Viete, to je presne, to sa mení... (Reakcia z pléna.) No však ste to povedali. (Reakcia z pléna.) No povedali ste to dneska ráno, že vás majú, mali by vás zavrieť za to, ako tu rozprávate. Ako... A, mimochodom, ste povedali, že ma nemôžete počúvať, tak ja som odporučil, môžete opustiť sálu. Viete... (Reakcia z pléna.) No však a to... nič sa nestane. (Reakcia z pléna.) Viete, pre dobro tejto krajiny, či tu budete alebo nebudete, to je úplne jedno. Ale to chcem povedať, prosím vás, že sa tu menia nastavenia, že na jednej strane minister už vie viac ako účastník sporu a na druhej strane tu už ráno kolega kolegu zatvára, že by bolo asi lepšie. Asi by bolo lepšie, no však ja vám nebudem držať stranu v tomto, naozaj, vážení kolegovia, to vám v tomto skutočne nebudem držať stranu. Ja už nebudem, ja budem dneska krátky a to už len poviem to, čo som nepovedal včera, že dávam procedurálny návrh, aby predkladateľ stiahol tento návrh na dopracovanie. Dobre? Na dopracovanie. Treba tam dopracovať to, veľa vecí tam treba dopracovať, ale aspoň tam dopracujte to, aby ste nevydali v šanc verejné financie. Chudák Kažimír chodí po celom svete požičiavať, kde sa dá, robí, čo môže, a vy mu tu donesiete zákon, kde vlastne vypustíte z ohrady hladných. To už tu, oni už presne vedia, ako to bude celé fungovať. 350-tisíc ľudí, ktorí sú platení z verejných zdrojov, štátnych zamestnancov, proste je veľké sústo, plus študenti, je veľké sústo, už sa na to niekto chystá. Čiže na dopracovanie, to je procedurálny návrh. Nejdem sa tu v niektorých veciach opakovať, ľuďom, ktorí, je to relatívne ťažké, naozaj v tomto prípade, ľudia, nejde o vaše zdravie, nejde o zdravie zamestnancov. V tomto prípade ide o to, ako urobiť tunelovanie štátu legálnym za pomoci zákona. Presne tak to skončí. Poštu vytunelovali o 8 mil. eur cez pracovnú zdravotnú službu. Osem miliónov eur! Prosím vás, keby tá pošta naozaj cítila, že je to tak potrebné, koľko lekárov mohlo robiť na pošte, keby si to zriadili interne, koľko lekárov, koľko ľudí mohlo byť zamestnaných na pošte a mohli dennodenne dohliadať na zdravie tých zamestnancov, dennodenne mohli pozerať im do tašiek, na topánky alebo už neviem, na čo všetko majú tým poštárkam pozerať. Koľko ľudí tam mohlo byť zamestnaných za tých 8 mil. eur za to obdobie, koľko? A to je presne to, to chcem, preto by to ste mali na dopracovanie. Keď už tvrdíte, to je celé mýtus, že to musia mať všetci, aj vy to viete, všetci to dávno dobre vedia, len tuná vám za to zahlasujú. Ale keď už to chcete, tak prečo, tak to poviem ináč, spravte si, to je v Číne taká, že nútená zamestnanosť (povedané so smiechom) alebo zamestnanosť len kvôli niečomu. Tak dajte tie peniaze aspoň ľuďom! Keď už teda vydáte v šanc tie verejné zdroje na to, aby sa takýmto spôsobom míňali, tak nech si zriadia tie organizácie, ktoré, nech si to neobjednávajú u tej Penty, nech si spravia svoje, nech si spravia svoje PZS-ky, nech si interne, interne zamestnajú, nech platia aspoň výplaty, nech je aspoň niečo z toho. Dobre? Prečo by sme mali chlapcom platiť vrtuľníky, prečo? Tak aspoň zamestnajte, to je ten môj návrh, je v tom, dopracujte to, že dajte, či to do zákona, či vyhláškou následne, že tie verejné a štátne organizácie a ministerstvá PZS-ku zabezpečujú interne z dôvodu ochrany verejných financií. Prečo to tam nedáte? Potom by už, ich tu už nikoho nebude... (Povedané so smiechom.) Potom zrazu zistíte, že vlastne ani neni potrebné dať ten zákon. Dajte to tam! Nech už, keď sa majú minúť, nech tam aspoň niekto robí, prosím vás, nech má niekto na výplatu, potom ide to Tesca, niečo za to kúpi, aspoň niečo z toho je. To, že to dáte chlapcom, z toho nič neni, na Kajmaních ostrovoch, už tí Kajmanci ani nevedia, že kde to taká krajina existuje, kde nám to všetko skupujú, prosím vás. Kde je takáto krajina? Aj oni tam chcú ísť. Spravte to. Keby mal niekto skutočný záujem, ale naozaj že skutočný záujem, prečo sa nikde neodzrkadlilo to, že sa na tom asi zhodneme – aj ja ako poľnohospodár, vy ako zdravotník –, že prevencia je dôležitejšia jak následne, hej. Čiže keď doteraz to bolo, jak tie chúďatá poštárky chodili tam niekde cikať do Auparku a pozerať na tabuľu, zistím, koľko stála tá preventívka, platila ju Slovenská pošta štátna. To je tá absurdita, že proste posielate prostredníctvom tohto zákona na preventívky, ktoré hradí zamestnávateľ, a pritom tí ľudia majú nárok na preventívku zo zákona. Prečo ste nedali, prečo ste neprejavili dobrú vôľu? Lebo toto je možné uchopiť nie cez, cez zamestnávateľa, ale je možné uchopiť, ľudí dostať k tomu, aby chodili na tie preventívky viac. Teraz chodia niekde na úrovni 30 %, jedna tretina chodí. Toto sa dá celkom kulantne cez toto uchopiť, aby ich chodilo viac, že zamestnávateľ má možnosť dožadovať od svojich zamestnancov, dones mi papier, že si bol na preventívke, choď na preventívku. Lenže viete, kde je háčik? Ľuďom to povedať. Ľudia, viete, kde je háčik? Háčik je v tom, že pokiaľ vy idete na preventívku zo zákona, teda čo je hradená z tých zdravotných poisťovní, tak to hradí zdravotná poisťovňa. Ergo dajme tomu v tomto prípade aj Dôvera. Avšak keď idete cez PZS-ku, tak to hradí ten zamestnávateľ. To dvojité, to je dvakrát. Tuná ušetrí a tam zarobí. No však jasné, že to je, že to je v ich záujme. Ešte raz to mám povedať? Jasné, že to niekomu vyhovuje, že vyhovuje im, aby nechodili, aby menej chodili na preventívky zo zákona, lebo však to musíme tým lekárom uhradiť, ktorí ju robia, ale radšej to šupnime cez PZS-ku, však nám tí zamestnávatelia ich pošlú a ešte nám to zaplatia, no však to je radosť žiť. Prečo ste to tam nedali? Sú tam preventívky dokonca definované takým spôsobom a presne, jak to bude. (Reakcia z pléna.) Pani ministerka ma tu dopĺňa, že tam nie sú. Sú tam! Je tam. Viete, ale viete, jak je to tam zašmodrchané? Preventívne lekárske prehliadky PZS-ka môže navrhnúť po dohode so zástupcami zamestnanca. Ja vám poviem, lebo ja som z praxe, viete, ja nežijem v slonovej veži. Z praxe vám to poviem. Z praxe to dopadne tak, že tá štátna organizácia, ten štátny orgán, samozrejme, však to z cudzieho krv netečie, tak pošle na preventívky, však tu boli, chodili úradníci na preventívky v hodnote 350-tisíc, 350 eur na jedného. Tí museli prešetriť ešte aj končeky vlasov. Neviem, čo všetko tam bolo, avšak toľko údajne bola fakturácia za jedného, za tú preventívku. Čiže štátne organizácie pošlú, využijú to ustanovenie, že PZS-ka navrhne, zástupcovia zamestnancov povedia, jasné, jasné, treba ísť, treba, však... Tak pôjde, no však z toho netečie. Súkromný sektor sa bude trošku brániť, hej. Ale pokiaľ ste tam vložili do zákona, že po dohode so zamestnancami, tak PZS-ka, zjednoduším to, nahucká, nahucká odborárov vo Volkswagene a povieme im, ale tu je zákon, pošlite nás, my chceme ísť. Viete, nikto im nepovie, že môžete ísť, tak či tak môžete ísť na preventívku zo zákona, ale to ako keby chutila viac, tá bude chutiť viac, ktorú má hradiť ten Volkswagen. A tí Nemci povedia, no toto je riadna blbosť, ale oni čo si pomôžu, lebo povedia, že nebudeme im, nebudeme dávať tachometre, nebudeme dávať gumy do áut, lebo však nechcete nás poslať na preventívku, čo to je za zamestnávateľ, potom sa možno niekto od vás pridá, pán Richter príde a povie, že čo to je za zamestnávateľ. Áno, niektorí zamestnávatelia sa dostanú takýmto spôsobom pod tlak, no veď, no dobre, tak tam choďte. A pritom je to blbosť! Pritom je to blbosť. Keby vám skutočne záležalo, tak teraz tam dáte, že zamestnávateľ má možnosť dožadovať si od svojich zamestnancov predloženie potvrdenia, že bol na preventívnej lekárskej prehliadke zo zákona, na ktorú má nárok. A keď nie, poďme rozprávať, že čo, a keď nie. Prečo ste to tam nedali? No nevyhovuje. Však, samozrejme, že to nevyhovuje. Ale keby vám skutočne šlo o zdravie tých zamestnancov, prosím vás, celé smiešne. Celé je to mýtus, prosím vás, mýtus, že, že to je Európska komisia, že to majú mať všetci. Prosím vás, čo už taký, také baby, čo sedia v nejakej cestovke. Tá cestovka musí každoročne robiť zdravotnícky audit. No už keď len ten papier do tlačiarne, už len ten toner, ale však, samozrejme, to neni len papier a toner. Povedzte mi, čo sa mení v takej kancelárii, že sedí, štyri baby a telefonujú a každý rok musia robiť zdravotnícky audit. Každý rok to musí robiť, mala, bola vôľa, teda aspoň to tú frekvenciu zmenšiť. Logicky! Však načo je to dobré? Nechápem, čo sa v tej kancelárii udeje každoročne. Každoročne musíte niečo zaplatiť, samozrejme. Nikto vám to zadarmo neurobí. Čo sa tam zmení, že je to... A to je jedna vec. A keď to neurobíte, tak tam máte odstupňované pokuty do 20-tisíc eur. To je nástroj, čo, to je radosť pre nejakú takú... Nenahlásite podstatnú zmenu. Čo je podstatná zmena, že dajú koberec do tej kancelárie? Potom niekto povie, to je podstatná zmena. Tak je, nedal, teraz 20-tisíc, bude sa súdiť, nebude, radšej povie, viete čo, tu vám dám päť, dajte mi svätý pokoj. Toto chcete, toto prostredie chcete nastaviť? Je to mýtus, že to majú mať všetci, že to majú mať v takom rozsahu, my sme pápežskejší od pápeža, vy to viete, vaši ľudia, ktorí sú hore, to vedia a napriek tomu to tu dneska o 11.00 hod. schválite a budete všetci spokojní. Včera sme, minule sme obsadili takú plochu pred Pentou, voláme to Ostrov slobody, včera, keď oni môžu vyklčovať mne, tak my sme pálili haluzinu a taký pekný biely dym to robilo a tým skončím. A ma napadlo v tom obraze, keď budem pokračovať, dneska o 11.00 hod. si Penta, ten dym sme urobili za nich, môžu mať tak, jak sa v tom Vatikáne, že habemus papam, tak oni môžu habemus milionos, či jak sa to povie po latinsky. Áno, môžu si dneska o 11.00 hod. vaším hlasovaním, pána Daniša, to zahlasuje, to sa môžete spoľahnúť. Môžete povedať, môžete chlapci pustiť dym, môžu celej Bratislave oznámiť, veľký biely dym, habemus milionas, máme, podarilo sa, je to naspäť, je to tam. Ďakujem pekne.